Berlingske Tidende, 1786-11-20
Fortsættelse af Fortegnelsen paa de Priismaterier og Premier, som det Kongelige Danske Landhuusholdings=Selskab udsætter for Hans Kongelige Majestæts Riger og Lande for Aaret 1786. (See Tillægget No. 92.) Udførlige Underretninger og Vexternes Avl, Jordens Behandling og øvrige Agerdyrknings=Arbeider, for saavidt de ere almindelige ved alle Jordebrugs Jndretninger, forlanges ikke i denne Afhandling. Men hvad der i saadanne Henseender er at iagttage ved en eller anden Brugsmaade især, maatte ikke forbigaaes. Afhandlingerne, hvortil i forrige Aar er gjort Jndbydelse, maae indsendes til Selskabet inden 31te October 1786. 4. Korn-Tiendens beste Erleggelses Maade har hidindtil været et Problem i Staterne. Uden Tvivl har Menneskets Bihensigter ved denne af Gud selv befalede Natur=Afgift mere gjort Spørsmaalet vanskeligt at opløse, end Sagens egen Natur. Har man den første Hoved Hensigt med Tienden altid for Øie; betragter man Naturens og Tidernes ulige Evner og Lejligheder, at kunne svare til denne Hensigt, og Fornødenheden, at den dog i en vis muelig Orden paa den beqvemmeste Maade saavel for den som yder, som for den der tagen Tiende, maae opnaaes, overveier man derhos, at Vilkaar og Bestemmelser, som i en tilfældig Henseende kan synes vigtige, bliver ofte i en væsentlig ubetydelige, men at denne dog, især hvor det gjelder Kirkens og Statens Beste, altid vil vælges; erindrer man, at det, som kan være en sand Viisdom i en Svite af Aaringer, kan i en ugrændset Tid være en stor Daarlighed; kort: at Tingens Natur allene skal bestemme det Hele i dette som i saa mange andre Tilfælde: saa vil man let finde, at denne hidtil vanskelige Sag kan sættes i et meget klart Lys. Selskabet spørger derfor: hvilken er i Materie og Form den beste, og med Tiendens første Hensigt og Danmark Natur meest overeensstemmende, retfærdigste og billigste Maade, at yde og tage Tiende paa af alle dertil Skyldige og Berettigede, hvorledes indføres den beste Plan heri paa den lempeligste Maade, især i Henseende til dem, som nu haver tilkjøbt sig eller fæstet Tiender, eller paa visse Vilkaar har overladt dem til andre? Er Vilkaar om Tiendens Afgift for en vis fastsat uforanderlig Værdie i en bestemt Tiid, eller for bestandig, overeensstemmende med Tiendens første Hensigt, Guds eller Regjeringens Viisdom eller ikke, For den Afhandling, som grundigst og fuldstændigst besvarer dette, giver Selskabet sin anden Guldmedalje. For den næst beste, om den er merkelig, den 1ste Sølv=Medalje eller 20 Rdlr. Afhandlingerne, som i forrige Aars Liste har været udsat Premier for, indsendes inden sidste October 1786. 5. For den ordentligste, nøjagtigste og fuldstændigste fysiskekonomiske Beskrivelse over en vis af Forfatteren selv udvalgt større eller mindre Landstrekning i Rigerne og Fyrstendømmene, om hvilken en saadan Beskrivelse endnu ikke haves, udsætter Selskabet fremdeles en Premie af 50 Rdlr. eller dets anden Guld Medale. J Henseende til Planen kunde Hr. Professor Strøms Beskrivelse over Søndmør ansees som et følgværdigt Mønster. Hvad Forslag til sande Forbedringer i samme maatte blive gjorte vil og altid være Selskabet behagelige. Dersom flere saadanne Afhandlinger skulde erholdes, da vil Selskabet i Forhold til deres Værd belønne dem, som til offentlig Bekjendtgjørelse findes værdige. Afhandlingerne, forhen indkaldte, maatte indsendes inden 31te October 1786. 6. Da det vilde have sine gode Følger især for dem, som kunde finde Lyst til at nedsætte sig i Jsland, for at profitere af dette Lands store Fiskerier, eller for at drive anden mulig Næring deri, om dette Land bedre og meere almindelig kjendtes i sin sande Natur og Forfatning end hidtil; saa udsætter Selskabet sin anden Guld=Medalje, For en kort dog nogenlunde fuldstændig geografiskestatistiskekonomisk Beskrivelse af Jsland. Heri maatte Landets fysiske og politiske Forfatning vel anføres, men dog især haves Hensigt paa Sammenhænget med det Statsnyttige i det borgerlige Liv. ReligionsFrihed, gode Love, Politie og Rettens Pleie, Planen i Paalæg og Skatter, Anstalter til Forsvar mod Mangel og Nød m.v. hører altsaa herhen. Men nøiagtigst ønsker man dog Efterretning om det konomiske, om Folkemængden nu imod hvad den haver været, saavit mueligt, om Landets Jordarter og Beqvemhed til Eng=Dyrkning og Have om til til Agerbrug m.v., om dets Natur=Produkter, dets Huus Kreaturer især, deres Avl, Tilstand, muelige Forbedring, Vare deraf, Fiskerierne i og omkring Landet, Fiske Virkningen, bekjendte Mangler derved, og lige bekjendte Raad derimod, Fliden i Landet, dets Vægt, Maal, Penge og Kredit=Væsen, Bygningsmaade, Tømmer=Mangel og Forsigtighed i den Henseende for Fremmede, som vilde der nedsætte sig, Forsynets besynderlige Gave i Driv=Tømmeret Landets merkeligste Havne for Handelen, muelige bedre Transport i og omkring Landet, ind- og udgaaende Vare, Told- og andre Handels=Afgifter, Landets Sammenhæng, med Grønland og muelige Fordeele derved, dets Afhængelighed i Handels=Indretning og Forsvar af Dannemark, og følgelig dets Fordeele paa Grund deraf at behandles og haandthæves, i øvrigt Jndvaanernes Karakteer, Videnskaber, Levemaade og Sæder, merkelige Forbedringer (uheldige Natur=Tilfælde undtagne) i de sidste Aar, om ikke allerede anførte, en almindelig Igjendrivelse af Usandheder om Landet, om ejyttret tilforn. Med et Kort kunde man desuden fra Selskabets Side zire Verket, som ønskes meere nyttigt end lærdt. For en saadan Beskrivelse kan bemeldte Premie, i Følge forrige Aars Liste æskes til November Maaneds Udgang 1786. Sproget maatte være en almindeligst antagen god Stiill. Selskabet vil med Fornøielse forhøje Premien, dersom det finder sig i alle Henseender fuldkommen tjent med Beskrivelsen. (Fortsættelsen følger.)